Selebi steeds kritiekJackie Selebi Foto: GCIS Zacharia Modise, woordvoerder vir die departement, het gesê Selebi is steeds in ŉ kritieke toestand. Twee weke gelede het ŉ groep wat hulself “Vriende van Jackie Selebi” noem, ŉ aansoek om mediese parool vir Jackie Selebi by die kantoor van die minister van korrektiewe dienste en die nasionale kommissaris van korrektiewe dienste ingedien. Modise sê die departement sal binne die volgende sewe dae op die aansoek reageer. Selebi is in Julie 2010 skuldig bevind aan korrupsie nadat hy geld van die veroordeelde dwelmhandelaar, Glenn Agliotti, aanvaar het en hom bevoordeel het deur byvoorbeeld ŉ Britse dwelmondersoekverslag aan hom te wys. In daardie stadium was Selebi die president van Interpol. Selebi is 15 jaar tronkstraf opgelê. Selebi het by sy huis in Waterkloof inmekaargesak nadat die hoogste hof van appèl sy aansoek om sy vonnis ter syde te stel, op 2 Desember van die hand gewys het.